Messaġġ mill-Kap tal-Oppożizzjoni u tal-Partit Nazzjonalista Bernard Grech wara l-vot tal-Financial Action Task Force Messaġġ mill-Kap tal-Oppożizzjoni u tal-Partit Nazzjonalista Bernard Grech wara l-vot tal-Financial Action Task Force. Il-Kap tal-Oppożizzjoni Bernard Grech qal li t-tpoġġija ta' Malta fuq il-lista l-griża mill-FATF hija kastig fuq il-poplu Malti kollu. Huwa ppropona li tinħoloq task force magħmula mill-membri tal-Gvern u tal-Oppożizzjoni sabiex dawn jaħdmu flimkien biex Malta terġa' tiżdied mal-lista l-bajda. Fil-messaġġ tiegħu għall-aħbar li Malta qiegħda mal-lista l-griża, Grech qal li hu dispjaċut ferm. Madankollu, hu ħa l-opportunità biex jistieden lill-Gvern biex jikkopera mal-Oppożizzjoni sabiex meta l-FATF jerġa' jiltaqa' f'Ottubru li ġej, Malta tkun fuq l-aġenda sabiex titpoġġa fuq il-lista l-bajda. Huwa stqarr li jinsab fiduċjuż li "bħala poplu wieħed dil-isfida nistgħu negħlbuha kif għelibna l-isfidi l-kbar tal-imgħoddi." Minħabba din l-aħbar, Grech mhux se jattendi s-summit tal-Partit Popolari Ewropew fi Brussell kif kien ippjanat, għaliex minflok issejħet laqgħa urġenti tal-Grupp Parlamentari Nazzjonalista. Din se ssir illejla fit-8pm. Abela jirreaġixxi għal li qal Grech Filmat: "Id-deċiżjoni tal-FATF mhix mistħoqqa" – Il-PM "Minflok qaflu lil min hu ħati, qabdu ma' min hu żgħir" – Casa L-Ewroparlamentari David Casa qal li din hija ġurnata kerha għal Malta billi din tpoġġiet fuq il-lista l-griża mill-FATF. Qal li minflok ma l-awtoritajiet qaflu lil min hu ħati ta' ħasil ta' flus, qabdu ma' min hu żgħir u onest, billi pereżempju jinterrogawh talli jipprova jiġbed flusu mill-bank. Casa rrifletta kif din id-deċiżjoni ma tfissirx affarijiet sbieħ għal Malta, u kif min hu professjonist jaf x'effetti se tħalli din id-deċiżjoni fuq il-pajjiż. Stqarr li ma xtaqx li eluf ta' professjonisti jitpoġġew f'dan id-dawl, iżda llum huma spiċċaw vittmi ta' ħaddieħor. Kompla jgħid li din id-deċiżjoni hija konsegwenza ta' snin sħaħ ta' impunità, korruzzjoni fl-ogħla livelli tal-Gvern, ta' ħasil ta' flus u serq minn membri tal-Gvern stess. Minkejja dan kollu, qal Casa, ma ttieħdet l-ebda azzjoni u n-nies involuti għadhom jiġru barra. Ġab eżempju b'kif l-eks Ministru Konrad Mizzi għadu "jiġri barra" filwaqt li s-sidien tan-negozji ż-żgħar għadhom qegħdin jissallbu biex ikampaw. Ġab eżempju ieħor b'Yorgen Fenech, u kif dan ma ġiex akkużat fuq ħasil ta' flus. L-MEP żied jgħid li nbidlu l-liġijiet fit-teorija, iżda l-ħajja tan-nies onesti saret miżerabbli. Insista, "Aħna rridu azzjoni serja issa, azzjonijiet konkreti kontra l-korruzzjoni fl-ogħla livelli tal-Gvern, kontra l-ħasil tal-flus li sar it-timbru tal-Gvern." Ħeġġeġ biex issir ħidma konġunta sabiex Malta tinħeles minn dan il-ħażen, għax il-ħaddiema u n-negozji jixirqilhom aħjar. Wiegħed li hu se jkompli jagħmel l-almu tiegħu biex Malta toħroġ mill-"katastrofi" li skontu, il-Gvern daħħal lil Malta fiha. Aqra aktar L-FATF jivvota biex Malta titqiegħed fuq il-lista l-griża Riżultat ta' korruzzjoni ta' xi politiċi u negozji diżonesti – MEA L-Assoċjazzjoni ta' Min Iħaddem (MEA) insistiet li din il-kriżi hija riżultat ta' prattiċi korrotti ta' minoranza ta' politiċi u negozji diżonesti, flimkien mas-sistemi governattivi mhux effettivi. Fir-reazzjoni tagħha l-MEA insistiet li Malta trid tagħraf li l-governanza hija fuq il-valuri, mhux biss li jsir dak li hu mistenni minnha. Qalet li dan għandu jkun l-ewwel pass biex Malta taċċetta r-riżultat ta' dak li hu. Ikun inutli li jinħela l-ħin fil-battibekki politiċi u l-ippuntar tas-swaba', qalet l-assoċjazzjoni. Minflok jeħel ir-referee, għandhom jitqiesu l-istrateġiji u dawk li għandhom x'jaħtu jwieġbu għal dak li għamlu, irrispettivament minn min huma jew min huma l-konnessjonijiet tagħhom, kompliet tgħid l-MEA. Temmet tgħid li jeħtieġ nagħrfu li dan l-għajb ġibnieh fuqna nfusna. Ir-reazzjoni tal-IFSP Test ħasil ta' flus: "Ikkunsidraw il-progress li sar" – L-IFSP Edward Scicluna għandu jitkeċċa jew jirriżenja – ADPD L-ADPD qal li l-eks Ministru għall-Finanzi Edward Scicluna għandu jitkeċċa minn Gvernatur tal-Bank Ċentrali jew jirriżenja minħabba dan ir-riżultat. Fi stqarrija, iċ-Chairperson Carmel Cacopardo qal li jinsabu mnikktin b'din l-aħbar, iżda kienet waħda mistennija. Kompla jgħid, "Matul il-ġimgħa li għaddiet, il-kelliema tal-Gvern kienu qed jenfasizzaw li ttieħdu ħafna deċiżjonijiet biex jissaħħaħ il-qafas regolatorju. Li ma qalulniex hu li dan sar wara bosta snin ta' infurzar żero. Li għal snin sħaħ l-awtoritajiet regolatorji bħall-FIAU kellhom fosthom kollaboraturi ta' kriminali magħrufa bħal Silvio Valletta, eks Deputat Kummissarju tal-Pulizija. Kellna lill-Grupp Parlamentari Laburista li rrifjuta li jikkundanna lil Konrad Mizzi u lil Keith Schembri għall-involviment tagħhom fl-iskandlu tal-Panama Papers. Kellna lill-Kummissarju tal-Pulizija jirrifjuta li jinvestiga każijiet ta' ħasil ta' flus għal snin sħaħ. Huwa riċentement li Kummissarju tal-Pulizija ġdid għamel l-investigazzjonijiet u prosekuzzjonijiet possibbli." Cacopardo stqarr li l-azzjoni kontra l-ħasil tal-flus waslet tard, meta laħqet saret ħsara konsiderevoli, ħsara serja lill-ekonomija u lis-soċjetà. B'ton ta' dispjaċir qal li l-aktar li se jħossu l-impatt negattiv huma dawk ta' dħul iżjed baxx. Semma anke lill-Oppożizzjoni meta qal, "Il-Gvern bl-appoġġ tal-Oppożizzjoni matul is-snin żviluppa kunsens nazzjonali dwar is-settur finanzjarju inkluż is-setup li jagħmilha possibbli għall-użu ta' Malta bħala ċentru internazzjonali tal-evażjoni tat-taxxa. Flimkien mal-bejgħ tal-iskema taċ-ċittadinanza dan ikkontribwixxa aktar għall-erożjoni tar-reputazzjoni ta' Malta bħala ġurisdizzjoni affidabbli." Għaldaqstant, l-ADPD qed isejjaħ għar-revoka immedjata tal-iskema tal-bejgħ taċ-ċittadinanza u l-għeluq tal-lakuni legali li "biddlu lil Malta f'bażi ta' evażjoni tat-taxxa." Il-Kap tal-Oppożizzjoni aktar kmieni din il-ġimgħa "Ngħaddu kemm ngħaddu minn testijiet il-ħsara saret" – Grech Dawk responsabbli jridu jħallsu – Cassola Prof. Arnold Cassola, kandidat indipendenti u akkademiku, qal li dawk responsabbli biex Malta spiċċat fuq il-lista l-griża jridu jħallsu ta' għemilhom. Huwa semma lil Konrad Mizzi, Keith Schembri, Chris Cardona u Joseph Muscat fost il-politiċi li jridu jħallsu tar-reati li wettqu. Qal, imma, li anke dawk irresponsabbli li għalqu għajnejhom għal dak li kien għaddej iridu jaffaċċjaw il-konsegwenzi. F'dil-kategorija semma lill-eks Ministru tal-Finanzi Edward Scicluna u lill-Ministru għall-Ekonomija Silvio Schembri. Fil-fehma tiegħu, Malta trid taffaċċja wkoll lil dawk li jwettqu reati ta' ħasil tal-flus u reati simili. Issokta jgħid li l-maġġoranza tal-Maltin huma diċenti, imma li l-ewwel pass huwa li l-pajjiż jeħles mill-kankru li attakkah. Il-Ministru ftit jiem ilu "Sar dak kollu possibbli, il-pajjiż jistħoqqlu aħjar" L-IFSP tal-fehma li Malta ġiet trattata inġustament Fir-reazzjoni tiegħu, l-Istitut tal-Ħaddiema tas-Servizzi Finanzjarji (IFSP) issuġġerixxa li l-assessjar tal-FATF fuq Malta kien inġust, minkejja l-progress sinifikanti li rrappurtat fuq Malta l-Moneyval. Spjega li b'differenza minn ħafna pajjiżi oħra, Malta m'għandhiex gradi non-kompjaċenti jew kompjaċenti parzjalment, u għalhekk marret tajjeb meta wieħed iqis dan fil-mod kif jassessja l-pajjiżi l-FATF. Żied jgħid li l-industrija hija kburija bl-involviment tagħha fil-proċess biex tiżdied il-kompjaċenza f'Malta. Kompla jispjega li jekk jifdal xi tħassib, dan għandu jissolva billi l-industrija u l-awtoritajiet kollha jagħmlu l-parti tagħhom. Għandna ningħaqdu u nsibu s-soluzzjonijiet – Kamra tal-Kummerċ Il-Kamra tal-Kummerċ irreaġixxiet billi appellat lill-partijiet konċernati biex jingħaqdu, janalizzaw l-implikazzjonijiet ta' din id-deċiżjoni, u joħorġu bi pjan t'azzjoni ċar. Qalet li wara assessjar pożittiv mill-Moneyval, il-pajjiż issa jrid jikkonvinċi lill-FATF li l-qafas li jeżisti qed jiġi implimentat u infurzat kif suppost. Il-Kamra wissiet li diversi setturi se jiġu affettwati b'din id-deċiżjoni, filwaqt li s-settur tas-servizzi finanzjarji se jkollu jħallas il-prezz tal-kompjaċenza. Minħabba f'hekk, skont il-Kamra, is-suċċess jista' jinkiseb biss bi sforz unit. Hija appellat għall-maturità politika f'dan iż-żmien ta' kriżi. Ir-reazzjonijiet fil-Parlament "Għada jisbaħ jum ieħor" – Zammit Lewis fuq id-deċiżjoni tal-FATF .td_uid_3_60dae87e87159_rand.td-a-rec-img{text-align:left}.td_uid_3_60dae87e87159_rand.td-a-rec-img img{margin:0 auto 0 0}